**Usluga provedbe ispitivanja stavova potrošača o sljedivosti hrane**

1. **Uvod**

Globalizacijom tržišta dostupan je sve veći izbor hrane što ujedno utječe i na povećane zahtjeve potrošača. Mogućnost praćenja proizvoda kroz sve faze proizvodnje od poljoprivrednog gospodarstva, prerade, distribucije, transporta i maloprodaje do krajnje točke ili potrošača, s jedne strane omogućuje proizvođačima upravljanje rizicima i brzu reakciju na hitne slučajeve, opozive i povlačenja. S druge strane omogućuje pružanje dodatnih informacija kupcima čime se jača njihovo povjerenje. Implementacija sustava sljedivosti zahtjeva financijske i ljudske resurse, što može biti nepremostiva prepreka za male proizvođače. Digitaliziran sustav sljedivosti predstavlja vrijedan poslovni alat za poljoprivrednike, upravo zbog sposobnosti praćenja proizvoda kroz sve faze njegove proizvodnje i distribucije, a za tržište to je alat ispunjavanja očekivanja kupaca i krajnjih korisnika, jer služi kao potvrda da subjekt u poslovanju hranom zaista ispunjava njihove zahtjeve.

Potrošači postaju sve zahtjevniji te žele znati sve informacije o hrani na svakom koraku – od proizvodnje do prodaje. Veća je osviještenost potrošača koji žele provjeriti informacije na koji je način i gdje hrana proizvedena (npr. ekološki uzgoj) ili ima li određenu dodanu vrijednost odnosno znak (ZOI, ZOZP, ZTS).

Istraživanje se provodi u sklopu projekta C1.5. R3-I3 „Sustav sljedivosti“ koji Ministarstvo poljoprivrede provodi u sklopu Nacionalnog plana oporavka i otpornosti 2021.-2026.

1. **Predmet nabave**

Usluga provedbe ispitivanja stavova potrošača o sljedivosti hrane.

1. **Opis usluge:**

Usluga uključuje obavljanje sljedećih poslova:

* Prilagodba upitnika
* Programiranje upitnika
* Prikupljanje podataka, uzorak 1.000 ispitanika
* Analiza prikupljenih podataka (opcionalno)
* Izrada izvještaja u ppt. file formatu (grafikoni, osnovni nalazi, zaključci i preporuke – max. 50 slideova)

1. **Dizajn istraživanja**

**Osnovni cilj istraživanja**: Utvrditi stavove potrošača o značaju porijekla hrane i označavanju proizvoda posebnim oznakama i opisima te utjecaj istog na odabir hrane.

**Metoda**

Istraživanje će se provoditi metodom telefonske ankete posredstvom CATI sustava. Navedena metoda izabrana je temeljem problematike istraživanja, navedenih ciljeva i ciljnih skupina.

**Upitnik**

Nacrt upitnika kreira Naručitelj. Izvršitelj će po potrebi metodološki doraditi i prilagoditi upitnik. Upitnik će se sastojati od 20 zatvorenih pitanja.

**Uzorak**

Planirani uzorak =1.000 ispitanika. Nacionalno reprezentativni uzorak stanovništva RH u dobi od 18 – 65 godina (TBC). Uzorak će biti reprezentativan s obzirom na spol, dob, regiju (6 tradicionalnih regija kreiranih na osnovu županija) te s obzirom na veličinu naselja (4 veličine naselja: do 2000 stanovnika, 2001 do 10 000 stanovnika, 10 001 do 80 000 stanovnika, više od 80 001 stanovnika).